Suomi

TÄRKEÄÄ: IPOD TOUCH KÄYTTÄJÄ SITOUTUU SEURAAVIIN APPLEN JA KOLMANSIEN OSAPUOLTEN EHTOIHIN:

A.	APPLEN IPOD TOUCH -OHJELMISTOLISENSSISOPIMUS
B.	YOUTUBE TERMS AND CONDITIONS
C.	APPLEN HUOMAUTUKSET

APPLE INC.
IPOD TOUCH -OHJELMISTOLISENSSISOPIMUS
Yhden käyttäjän lisenssi

LUKEKAA TARKASTI TÄMÄ OHJELMISTOLISENSSISOPIMUS ("LISENSSI") ENNEN IPOD TOUCH KÄYTTÖÄ. KÄYTTÄMÄLLÄ LAITETTA SITOUDUTTE NOUDATTAMAAN TÄMÄN LISENSSIN EHTOJA. ELLETTE HYVÄKSY LISENSSIN EHTOJA, ÄLKÄÄ KÄYTTÄKÖ LAITETTA. ELLETTE HYVÄKSY LISENSSIN EHTOJA, VOITTE PALAUTTAA LAITTEEN SEN HANKINTAPAIKKAAN SAADAKSENNE HYVITYKSEN.

1. Yleistä  Apple Inc. ("Apple") myöntää iPod touchin mukana tulleisiin ohjelmiin (mukaan lukien Boot ROM -koodi ja muut sisällytetyt ohjelmat), dokumentaatioon ja kirjasimiin, niin muistissa kuin millä tahansa muulla taltiolla taikka muodossa (yhteisnimitykseltään "iPod touch -ohjelmisto") lisenssin ehtojen mukaisen käyttöoikeuden, mutta ei tekijän- eikä muitakaan oikeuksia, joita ei erikseen ole luovutettu. Te omistatte taltion, jolle iPod touch -ohjelmisto on tallennettu, mutta Apple ja/tai Applen lisenssinhaltijat säilyttävät oikeutensa iPod touch -ohjelmistoon.

2. Lisenssin käyttö ja rajoitukset
a) Tämän sopimuksen perusteella teillä on oikeus asentaa iPod touch -ohjelmisto käytettäväksi yhteen Apple-merkkiseen iPod touchin. Lisenssi kieltää iPod touch -ohjelmiston samanaikaisen asentamisen useampaan kuin yhteen laitteeseen, eikä iPod touch -ohjelmistoa voida asettaa käyttöön verkossa, jossa sitä voisi käyttää useampi kuin yksi laite kerrallaan. Tämä lisenssi ei anna teille mitään oikeuksia käyttää Applen omistamaa käyttöliittymää tai muuta Applen immateriaalioikeuksien piiriin kuuluvaa ainesta kolmansien osapuolien iPod touch -oheislaitteiden tai -lisävarusteiden suunnittelussa, kehittämisessä, valmistuksessa, lisensoinnissa tai jakelussa. Jotkin näistä oikeuksista ovat saatavissa Applelta erillisellä lisenssillä. Lisätietoja saatte lähettämällä sähköpostia osoitteeseen madeforipod@apple.com.

b) Tämän sopimuksen perusteella teillä on oikeus hakea Applen haettaviksi asettamia iPod touch -ohjelmiston päivityksiä ("iPod touch -ohjelmistopäivitykset") minkä tahansa omistamanne tai hallitsemanne iPod touch -ohjelmiston päivittämiseksi. Lisenssi kieltää muiden kuin omistamienne tai hallitsemienne laitteiden iPod touch -ohjelmistopäivitykset. iPod touch -ohjelmistopäivitystä ei myöskään saa asettaa käyttöön verkossa, jossa sitä voisi käyttää useampi kuin yksi laite tai tietokone kerrallaan. iPod touch -ohjelmistopäivityksistä voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä.

c) Teillä ei ole oikeutta kopioida, kääntää, purkaa, jakaa osiin, yrittää palauttaa lähdekoodiksi, muokata tai luoda johdettuja tuotteita iPod touch -ohjelmistosta, iPod touch -ohjelmistopäivityksistä tai sen osista, paitsi jos sovellettava laki ja iPod touch -ohjelmistoon sisältyvien Open-Sourced-komponenttien käytöstä määräävä lisenssi sen sallivat. Tällaisten toimien yritys tulkitaan Applen, iPod touch -ohjelmiston ja iPod touch -ohjelmistopäivitysten lisensoijien oikeuksien vahingoittamiseksi. Tämän rajoituksen rikkominen saattaa johtaa syytteisiin ja vahingonkorvauksiin. Tietojen varastoiminen iPod touchiin tarkoittaa digitaalisen kopion tekemistä. Joillakin oikeustoimialueilla digitaalisten kopioiden tekeminen ilman oikeuksien omistajan etukäteislupaa on laitonta. iPod touch -ohjelmistoa ja iPod touch -ohjelmistopäivityksiä voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon lisenssinsaajalla on tekijänoikeus, tai jonka jäljentämiseen hänellä on valtuutus tai laillinen lupa. IPOD TOUCH -OHJELMISTOA JA IPOD TOUCH -OHJELMISTOPÄIVITYKSIÄ EI OLE SUUNNITELTU KÄYTETTÄVÄKSI YDINENERGIA-ALAN TOIMINNAN, LENTOKONEEN NAVIGOINTI- TAI TIETOLIIKENNEJÄRJESTELMIEN, LENNONJOHTOLAITTEIDEN TAI MUIDEN SELLAISTEN JÄRJESTELMIEN YHTEYDESSÄ, JOISSA IPOD TOUCH -OHJELMISTON TAI iPod touch -OHJELMISTOPÄIVITYKSEN TOIMINTAHÄIRIÖ SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN VAARAN.

3. Siirto
a) Teillä ei ole oikeutta vuokrata, lainata tai jatkolisensoida iPod touch -ohjelmistoa. Tämän lisenssin tuottamat oikeudet iPod touch -ohjelmistoon voidaan kuitenkin kertaalleen siirtää kokonaisuudessaan omistamanne iPod touchin kera edellyttäen, että: (a) omistamanne iPod touch ja iPod touch -ohjelmisto siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) te sitoudutte hävittämään hallussanne olevat muut iPod touch -ohjelmiston kokonaiset tai osittaiset kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun iPod touch -ohjelmisto siirtyy, lukee tämän lisenssin sopimusehdot ja hyväksyy ne.

b) Teillä ei myöskään ole oikeutta vuokrata, lainata tai jatkolisensoida iPod touch -ohjelmistopäivitystä. Tämän lisenssin myöntämät oikeudet iPod touch -ohjelmistopäivitykseen voidaan kuitenkin kertaalleen siirtää kokonaisuudessaan sellaisen tietokoneen tai iPod touchin kera, johon se on asennettu, edellyttäen, että: (a) omistamanne tietokone tai iPod touch, sovellettavin osin, ja iPod touch -ohjelmistopäivitys siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) te sitoudutte hävittämään hallussanne olevat muut iPod touch -ohjelmistopäivityksen kokonaiset tai osittaiset kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun iPod touch -ohjelmistopäivitys siirtyy, lukee tämän lisenssin sopimusehdot ja hyväksyy ne.

4. Suostumus tietojen käyttöön.  Hyväksytte, että Apple ja sen tytäryhtiöt saattavat kerätä ja käyttää teknistä ja vastaavaa tietoa, mukaan lukien rajoituksetta iPod touchiinne, tietokoneeseenne, järjestelmäänne, ohjelmistoonne ja oheislaitteisiinne liittyvä tekninen tieto, jota kerätään tietyin aikavälein, jotta teille voitaisiin tarjota ohjelmistopäivityksiä, tuotetukea ja mahdollisia muita iPod touch -ohjelmistoon liittyviä palveluita ja jotta voitaisiin varmistaa tämän lisenssin ehtojen noudattaminen. Apple saattaa käyttää tätä tietoa kehittääkseen tuotteitaan ja tarjotakseen teille palveluita ja tekniikoita, kunhan kyseinen tieto ei ole suoraan teihin viittaavassa muodossa.

5. Sopimuksen päättyminen  Tämä lisenssi on voimassa, kunnes se päätetään. Jos lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta tai ilman juridista päätöstä. Sopimuksen päättyessä iPod touch -ohjelmiston ja iPod touch -ohjelmistopäivitysten käyttö on lopetettava.

6. Vastuunvapautus IPOD TOUCH -OHJELMISTON JA IPOD TOUCH -OHJELMISTOPÄIVITYSTEN KÄYTTÄMINEN, OHJELMISTON TYYDYTTÄVÄ LAATU, SUORITUSKYKY, TARKKUUS JA TOIMINTA OVAT KÄYTTÄJÄN OMALLA VASTUULLA. TÄMÄN OHJELMISTON ASENNUS SAATTAA VAIKUTTAA MUIDEN VALMISTAJIEN OHJELMISTOJEN KÄYTETTÄVYYTEEN. IPOD TOUCH -OHJELMISTO JA iPod touch -OHJELMISTOPÄIVITYKSET SEKÄ KAIKKI IPOD TOUCH -OHJELMISTON JA iIPOD TOUCH -OHJELMISTOPÄIVITYSTEN SUORITTAMAT PALVELUT TOIMITETAAN "SELLAISENAAN" ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 6 JA 7 KUTSUTAAN YHTEISNIMITYKSELLÄ "APPLE") VAPAUTTAVAT ITSENSÄ, SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA IPOD TOUCH -OHJELMISTON JA IPOD TOUCH -OHJELMISTOPÄIVITYSTEN SUHTEEN MUKAANLUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANNEN OSAPUOLEN OIKEUKSIEN KUNNIOITTAMINEN. APPLE EI TAKAA, ETTÄ IPOD TOUCH -OHJELMISTON JA IPOD TOUCH -OHJELMISTOPÄIVITYSTEN TOIMINNOT TAI NIIDEN SUORITTAMAT PALVELUT TÄYTTÄVÄT KAIKKI VAATIMUKSET, ETTÄ IPOD TOUCH -OHJELMISTON JA IPOD TOUCH -OHJELMISTOPÄIVITYSTEN TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ IPOD TOUCH -OHJELMISTON JA IPOD TOUCH -OHJELMISTOPÄIVITYSTEN VIRHEET TULLAAN KORJAAMAAN. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA.  JOS IPOD TOUCH -OHJELMISTO TAI IPOD TOUCH -OHJELMISTOPÄIVITYS TODETAAN VIALLISEKSI, ASIAKAS ON VASTUUSSA KAIKISTA HUOLTO- JA KORJAUSKULUISTA. KOSKA JOILLAIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄ MAINITTU EI EHKÄ KOSKE TEITÄ.

iPod touch -ohjelmisto ja iPod touch -ohjelmistopäivitykset voivat mahdollistaa pääsyn Applen iTunes Storeen sekä muihin Applen ja kolmansien osapuolten palveluihin (yhdessä ja erikseen ”palvelut”), sekä Applen ja kolmansien osapuolten sivustoille ja tietoihin kaikkialla maailmassa internetissä. Palvelujen käyttö edellyttää internet-yhteyttä ja tiettyjen palvelujen käyttö edellyttää erillisten palveluehtojen hyväksymistä. Jotkin palvelut eivät ole saatavilla kaikissa maissa.

Koska Apple ei pysty vaikuttamaan kolmansien osapuolten sivustoihin tai niiden sisältöön, Apple ei anna mitään sellaisiin sivustoihin ja niiden sisältöön liittyviä takuita mukaan lukien rajoituksetta (a) sivustojen ja tietojen täsmällisyys, saatavuus, jatkuvuus, kattavuus, ajantasaisuus, sisältö, pätevyys tai laatu (b) tai iPod touch -haun tuloksena mahdollisesti saatava vääränlainen tai sopimaton sisältö. Koska osa internetin sisällöstä on suunnattu vain aikuisille tai saattaa muuten olla sopimatonta joillekin käyttäjille tai alle 18-vuotiaille, minkä tahansa haun tulokset tai tietyn URL-osoitteen syöttäminen voivat automaattisesti ja tahattomasti luoda linkkejä ja viittauksia loukkaavaan aineistoon.

Tiettyihin palveluihin voi sisältyä kolmansien osapuolten aineistoa. Käyttäjä hyväksyy, että Apple ei ole vastuussa tällaisen sisällön tarkastamisesta tai arvioimisesta eikä kolmansien osapuolten aineiston täsmällisyydestä, kattavuudesta, ajantasaisuudesta, pätevyydestä tai laadusta. Apple ei anna takuita tai suosituksia eikä ota vastuuta koskien mitään kolmansien osapuolten aineistoa tai mitään muuta kolmansien osapuolten tuotteita tai palveluita. Käyttäjä sitoutuu olemaan käyttämättä mitään kolmansien osapuolten aineistoa tavalla, joka loukkaisi minkään muun osapuolen oikeuksia ja hyväksyy, ettei Apple ole millään tavoin vastuussa mistään sellaisesta käyttäjän toiminnasta.

Käyttämällä iPod touch -ohjelmistoa ja iPod touch -ohjelmistopäivityksiä käyttäjä hyväksyy, että Apple ei anna mitään takuita koskien iPod touch -ohjelmiston tai iPod touch -ohjelmistopäivitysten kautta katsottavia tai käytettäviä sivustoja tai tietoja ja iPod touch -ohjelmiston ja iPod touch -ohjelmistopäivitysten suorittamia tällaisiin sivustoihin ja tietoihin liittyviä palveluita.  Apple, Applen edustajat, haarayhtiöt tai tytäryritykset eivät ole kenellekään suorasti tai epäsuorasti vastuussa Apple-ohjelmiston kautta saadusta sisällöstä tai sen epätarkkuuksista, virheistä tai puutteellisuuksista. Apple ja sen lisenssin antajat pidättävät itsellään oikeuden muuttaa, keskeyttää tai poistaa mitä tahansa palveluita tai estää niiden käytön milloin tahansa ilmoittamatta. Applea ei missään olosuhteissa voida vaatia vastuuseen minkään tällaisten palveluiden poistamisesta tai niiden käytön estämisestä. Apple voi myös rajoittaa tiettyjen palveluiden käyttöä tai saatavuutta milloin tahansa ilmoittamatta ja joutumatta siitä vastaamaan.

7. Vastuun rajoitus LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAANLUKIEN TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT IPOD TOUCH -OHJELMISTON JA IPOD TOUCH -OHJELMISTOPÄIVITYSTEN KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ OHJELMISTOA. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA HENKILÖVAHINKOTAPAUKSISSA TAI SATUNNAISTEN TAI EPÄSUORIEN VAHINKOJEN KOHDALLA, EDELLÄMAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

8. Vientisäätely  Käyttäjä sitoutuu siihen, ettei iPod touch -ohjelmistoa tai iPod touch -ohjelmistopäivityksiä käyttää ulkomailla tai viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain ja sen oikeustoimialueen laissa, josta iPod touch -ohjelmisto ja iPod touch -ohjelmistopäivitykset on hankittu. Erityisesti iPod touch -ohjelmistoa tai iPod touch -ohjelmistopäivityksiä ei saa viedä (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. iPod touch -ohjelmistoa ja iPod touch -ohjelmistopäivityksiä käyttämällä annatte takuun siitä, ettette ole missään tällaisessä maassa tai luettelossa. Takaatte myös, ettette käytä iPod touch -ohjelmistoa tai iPod touch -ohjelmistopäivityksiä mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

9. Yhdysvaltain viranomaiset  iPod touch -ohjelmisto, iPod touch -ohjelmistopäivitykset ja niihin liittyvä dokumentaatio ovat luokitukseltaan "Commercial Items", kuten termi on määritelty säädöksessä 48 C.F.R. §2.101, koostuen osista "Commercial Computer Software" ja "Commercial Computer Software Documentation", kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin.  Mikäli lisenssin hankkija tai käyttäjä on Yhdysvaltain viranomainen sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että, Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä.  Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

10. Sovellettava laki ja erimielisyyksien ratkaisu  Tähän lisenssiin sovelletaan Yhdysvaltojen Kalifornian osavaltion lakeja. Tämä lisenssi ei kuulu United Nations Convention on Contracts for the International Sale of Goods -määräysten alaisuuteen. Vaikka toimivaltainen tuomioistuin katsoisi jonkun osan sopimuksesta tehottomaksi, lisenssi on muulta osin voimassa.

11. Kokonaissopimus ja kieli  Tämä lisenssi muodostaa koko sopimuksen osapuolten välillä iPod touch -ohjelmiston ja iPod touch -ohjelmistopäivitysten käytöstä ja korvaa kaikki aikaisemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman Applen kirjallista ja allekirjoitettua hyväksymistä. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi.

12. Kolmannet osapuolet  Osa iPod touch -ohjelmistosta hyödyntää tai sisältää kolmansien osapuolien ohjelmistoa ja muuta tekijänoikeuksien suojaamaa aineistoa. Tiedot kolmansien osapuolten osuuksista, ja tällaisen aineiston lisenssiehdot ja vastuuvapautukset sisältyvät iPod touch -ohjelmiston sähköiseen dokumentaatioon, kyseisen ja aineiston käyttöä määräävät siihen liittyvät ehdot.

13. MPEG-4:n käyttö  iPod touch -ohjelmisto ja iPod touch -ohjelmistopäivitykset on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja rojalteja, jos koodaus koskee (i) dataa, joka tallennetaan tai kopioidaan fyysiselle tallennusvälineelle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa http://www.mpegla.com.

iPod touch -ohjelmisto ja iPod touch -ohjelmistopäivitykset sisältävät MPEG-4-videokoodaus- ja/tai dekoodausominaisuuksia ja iPod touch -ohjelmisto ja iPod touch -ohjelmistopäivitykset on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä mihinkään muuhun tarkoitukseen.

Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Vieraile osoitteessa http: //www.mpegla.com.  Vastauksia usein esitettyihin kysymyksiin MPEG LA Visual Patent Portfolio License lisenssin käyttömaksuista on osoitteissa www.apple.com/mpeg4 ja www.apple.com/quicktime/products/qt/faq.html.

14. H.264/AVC-huomautus iPod touch -ohjelmisto ja iPod touch -ohjelmistopäivitykset sisältävät AVC-koodaus- ja/tai dekoodausominaisuuksia, ja H.264/AVC:n kaupallinen käyttö vaatii lisälisensoinnin ja seuraavat ehdot pätevät: IPOD TOUCH -OHJELMISTON JA IPOD TOUCH -OHJELMISTOPÄIVITYSTEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI ("AVC-VIDEO") JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

EA0423
Versio 08/13/07
------------------------------------------------------
YOUTUBE TERMS AND CONDITIONS

 http://youtube.com/t/terms

----------------------------------------------------------------
APPLEN HUOMAUTUKSET
Jos Applen on otettava teihin yhteyttä tuotettanne tai käyttäjätunnustanne koskien, suostutte vastaanottamaan ilmoitukset sähköpostitse. Hyväksytte, että kaikki tällaiset sähköisesti lähetetyt huomautukset täyttävät lain asettamat viestintävaatimukset.